માનવમિત્ર, ગાંધીનગર : ગુજરાતનું પાટનગર અત્યારે લશ્કરી છાવણીમાં ફેરવાઈ ગયું હોય તેમ ગઈકાલે સત્યાગ્રહ છાવણી ખાતે કોંગ્રેસ દ્વારા ખેડૂત આક્રોશ રેલી અને વિધાનસભાને ઘેરાવ કરવાનો કાર્યક્રમ યોજવામાં આવ્યો હતો. પ્રદેશના નેતાઓ દ્વારા વિધાનસભાનો ઘેરાવ કરવાની હાકલ સાથે કાર્યકરો રોડ રસ્તા પર ઉતરી આવ્યા હતાં. ત્યારે પોલીસ અને આંદોલનકારીઓ વચ્ચે ખાસ્સુ ઘર્ષણ થવા પામ્યું હતું.